EY-Tsekin tasavalta -sekakomitean päätös N:o 1/94, tehty 25 päivänä kesäkuuta 1994, Tsekin tasavallasta peräisin olevien tiettyjen terästeollisuustuotteiden viennistä yhteisöön 28 toukokuuta 1993 tehdyn EY-Tsekin ja EY-Slovakian tasavallat -sekakomitean päätöksen N:o 1/93 muuttamisesta (94/607/EHTY)



Virallinen lehti nro L 241 , 16/09/1994 s. 0021 - 0021

Suomenk. erityispainos Alue 11 Nide 37 s. 0177

Ruotsink. erityispainos Alue 11 Nide 37 s. 0177



EY TSEKIN TASAVALTA -SEKAKOMITEAN PÄÄTÖS N:o 1/94, tehty 25 päivänä kesäkuuta 1994, Tsekin tasavallasta peräisin olevien tiettyjen terästeollisuustuotteiden viennistä yhteisöön 28 toukokuuta 1993 tehdyn EY Tsekin ja EY Slovakian tasavallat -sekakomitean päätöksen N:o 1/93 muuttamisesta (94/607/EHTY) SEKAKOMITEA, joka katsoo, että EY Tsekin ja EY Slovakian tasavallat -sekakomitean päätöksessä N:o 1/93 sopimuspuolet sopivat tiettyjä Tsekin tasavallasta peräisin olevia yhteisöön suunnattuja vientitavaroita koskevan tariffikiintiöjärjestelmän käyttöön ottamisesta; vaikka kyseisen päätöksen 1 artiklan 1 kohdassa vahvistetut rajoitukset ylitettiin tiettyjen tuotteiden osalta vuoden 1993 toukokuun ja joulukuun välisen ajanjakson aikana, sekakomitean kyseisen sopimuksen pöytäkirjan n:o 1 soveltamisesta käymien keskustelujen jälkeen päätettiin, että 1 artiklan 2 kohdassa määrättyjä lisätulleja ei kanneta Euroopan yhteisöön vuoden 1993 aikana tuoduista kyseiseen päätökseen sisältyvistä tuotteista ja että kyseistä päätöstä olisi tästä syystä muutettava; kyseistä päätöstä tehtäessä Tsekin tasavalta ilmoitti päätöksen voimassaoloaikana vahvistavansa, ettei päätöksen liitteessä I mainittujen Tsekin tasavallasta lähtöisin olevien leveän kuumavalssatun nauhan ja tankojen yhteisöön suunnatusta viennistä ole sovittu, ja sekakomiteassa käytyjen lisäneuvotteluiden jälkeen sopimuspuolet arvioivat, että tätä kysymystä olisi nimenomaan käsiteltävä päätöksessä N:o 1/93, jota tästä syystä olisi muutettava, ON PÄÄTTÄNYT SEURAAVAA: 1 artikla EY Tsekin ja EY Slovakian tasavallat -sekakomitean päätökseen N:o 1/93(C) sisältyvistä vuoden 1993 aikana Euroopan yhteisöön tuoduista tuotteista ei kanneta lisätullia. 2 artikla Lisätään 28 toukokuuta 1993 tehtyyn EY Tsekin ja EY Slovakian tasavallat -sekakomi-tean päätöksen N:o 1/93(C) 1 artiklan 2 kohtaan alakohdat seuraavasti: 'Tsekin tasavallasta lähtöisin olevien leveän kuumavalssatun langan ja tankojen yhteisöön suunnatusta viennistä ei tavanomaisesti sovita tämän päätöksen soveltamisen aikana; jos kuitenkin näitä tuotteita, joiden yhdistetyn nimikkeistön koodit luetellaan liitteessä (lukuun ottamatta CN-koodeihin 7208 33 99, 7208 43 99 ja 7208 45 10 kuuluvia ja vaihtosuuntaisella valssaimella valmistettuja kvarttolevyjä), tuodaan yhteisöön tämän päätöksen soveltamisen aikana, niihin sovelletaan 25 prosentin tullia väliaikaisessa sopimuksessa määrätyn tullin lisäksi. CN-koodeihin 7208 33 99, 7208 43 99 ja 7208 45 10 kuuluviin ja vaihtosuuntaisella valssaimella vuoden 1994 aikana 7 000 tonnin rajoissa valmistettuihin kvarttolevyihin ei sovelleta 25 prosentin tullia, jos 1 ja 2 kohdan määräyksiä noudatetaan.` 3 artikla Tämä päätös velvoittaa yhteisöä ja Tsekin tasavaltaa, joiden on toteutettava tämän päätöksen täytäntöönpanon edellyttämät toimenpiteet. Tämä päätös tulee voimaan päivänä, jona se allekirjoitetaan. Tehty Prahassa päivänä 25 kesäkuuta 1994. Yhteisön puolesta Salvatore SALERNO Tsekin tasavallan puolesta Pavel DVORAK